तेक्वान्दोका सक्षम र सम्राट पुरस्कृत
गैरआवासीय नेपाली संघ (एनआरएनए) अस्ट्रेलियाका‌ उपाध्यक्ष विनोद कुँवरले न्युजेन तेक्वान्दो एकेडेमीका पदक विजेता दुई खेलाडीलाई पुरस्कृत गरेका छन् ।
काठमाडौँ — गैरआवासीय नेपाली संघ (एनआरएनए) अस्ट्रेलियाका‌ उपाध्यक्ष विनोद कुँवरले न्युजेन तेक्वान्दो एकेडेमीका पदक विजेता दुई खेलाडीलाई पुरस्कृत गरेका छन् ।साउनमा मलेसियामा भएको पाँचौं हिरोज इन्टरनेसनल तेक्वान्दो कपमा न्युजेनका सक्षम दुलाल र सम्राट सिंहले रजत पदक जितेका थिए । सक्षमले १० देखि १४ वर्षको ब्ल्याकबेल्ट पुम्से र सम्राटले यू–१३ देखि १५ वर्षको ब्ल्याकबेल्ट स्पिड किकिङमा पदक जितेका थिए ।उपाध्यक्ष कुँवरले सक्षम र सम्राटलाई व्यक्तिगत जनही १५ हजार रुपैयाँ प्रदान गरे । भैंसेपाटी आवास क्षेत्रमा‌ रहेको न्युजेनमा तेक्वान्दोको‌ प्रशिक्षण हुँदै आएको छ । अस्ट्रेलिया रहेका तेक्वान्दो प्रशिक्षक एवं रेफ्री प्रवीण थापाको पहलमा‌ स्थापित न्युजेनमा करिब ६० प्रशिक्षार्थी र ४ प्रशिक्षक छन् । कुँवर निर्देशक रहेको एक्स्ट्राटेक ओभल प्रालिले रूपन्देही जिल्लाको तिलोत्तमा नगरपालिकामा १७ दरखसवामा क्रिकेट रंगशाला निर्माण गरिरहेको छ । 